กลุ่มเห็นต่างการเมืองไทยเผชิญหน้าปะทะคารมที่วอชิงตัน หวิดบานปลาย!
ในช่วงหลายวันที่ผ่านมา ชาวไทยในหลายเมืองใหญ่ทั่วสหรัฐฯต่างออกมาชุมนุมต่อต้านการใช้ความรุนแรงของทางการไทยที่เข้าสลายการประท้วงในกรุงเทพฯ ขณะที่การชุมนุมล่าสุดในกรุงวอชิงตันมีกลุ่มชาวไทยที่เห็นต่างทางการเมืองเดินทางไปเผชิญหน้าปะทะคารมกันจนเกือบมีเหตุการณ์บานปลาย
กลุ่มคนไทย ที่มีความเห็นต่างทางการเมือง เผชิญหน้าและปะทะคารมกันบริเวณหน้าอาคารที่ทำการสถานเอกอัครราชทูตไทย ในกรุงวอชิงตัน ระหว่างการจัดกิจกรรมชุมนุมเชิงสัญลักษณ์เพื่อประท้วงการใช้กำลังสลายการชุมนุมกลุ่มนักศึกษาและประชาชนในกรุงเทพฯ เมื่อช่วงสัปดาห์ที่ผ่านมา ก่อนหน้านี้กลุ่มที่เรียกตัวเองว่า แนวร่วมคนไทยในกรุงวอชิงตันและรัฐใกล้เคียง ได้นัดหมายรวมตัว เมื่อวันอังคาร ที่ 20 ต.ค. ที่ผ่านมา เพื่อร่วมแสดงจุดยืนร่วมกับกลุ่มผู้ชุมนุมในประเทศไทย ด้วยการจัดทำป้ายแสดงความเห็นทางการเมือง และอ่านแถลงการณ์ประณามการกระทำรุนแรงของรัฐบาลไทยต่อกลุ่มผู้ชุมนุม แต่ระหว่างที่มีการจัดกิจกรรม มีกลุ่มคนไทยอีกกลุ่มที่มีความเห็นต่าง รวมตัวเดินทางด้วยรถจักรยานยนต์มาที่จุดเดียวกัน จนเกิดการเผชิญหน้าและการโต้เถียง แม้จะมีการปะทะคารมที่ร้อนแรง แต่ไม่ได้เกิดเหตุการณ์รุนแรงบานปลาย โดยทั้งสองฝ่ายได้พยายามพูดคุยทำความเข้าใจและยินยอมให้แต่ละฝ่ายได้แสดงจุดยืนและความเห็นของตัวเอง ตัวแทนผู้เข้าร่วมชุมนุม บอกกับวีโอเอ ไทย ว่าพวกเขาพยายามที่จะแสดงจุดยืนความไม่เห็นด้วยกับความรุนแรงที่เกิดขึ้นกับผู้ชุมนุมในประเทศไทย หนึ่งในผู้ชุมนุม บอกกับ ที่ออกมาแสดงความไม่เห็นด้วยกับผู้ชุมนุม บอกว่า ที่ผ่านมาการเคลื่อนไหวของผู้ชุมนุมบางส่วนพยายามก้าวล่วงต่อสถาบันพระมหากษัตริย์ จึงต้องการออกมาแสดงจุดยืนเพื่อปกป้องสถาบันฯ ขณะที่  ผู้ชุมนุมที่ร่วมอ่านแถลงการณ์ บอกว่าการหาจุดร่วมและพยายามเข้าใจในจุดยืนของแต่ละฝ่ายน่าจะเป็นทางออกที่จะอยู่ร่วมกันได้ เช่นเดียวกับผู้ร่วมชุมนุมที่เป็นนักศึกษาจากมหาวิทยาลัยแห่งหนึ่งในกรุงวอชิงตัน ก็ยอมรับถึงความเห็นที่แตกต่าง และยินดีที่จะพูดคุยและทำความเข้าใจ ด้าน เจ้าหน้าที่สถานเอกอัครรราชทูตไทย ณ กรุงวอชิงตัน เปิดเผยกับวีโอเอ ไทย เกี่ยวกับเหตุการณ์การเผชิญหน้าของกลุ่มคนไทยทั้งสองกลุ่ม ว่า ทางสถานทูตฯ ไม่ได้รับแจ้ง หรือรับการประสานล่วงหน้าว่าจะมีการเดินทางชุมนุม ในวันเวลาดังกล่าวแต่อย่างใด ขณะเดียวกันยังเป็นช่วงนอกเวลาราชการ และได้ปิดทำการไปแล้ว แต่อย่างไรก็ตามเมื่อได้ทราบข่าวก็ได้ติดตามอย่างใกล้ชิดและทราบว่าไม่มีเหตุการณ์ร้ายแรงเกิดขึ้น น